শম্ভুগঞ্জ

শম্ভুগঞ্জ বাংলাদেশের উত্তর-মধ্যাঞ্চলের ময়মনসিংহ সিটি কর্পোরেশনের ৩২নং ওয়ার্ডভুক্ত একটি টাউন। এটি ব্রহ্মপুত্র নদের পূর্ব পাড়ে অবস্থিত। ব্রহ্মপুত্র সেতুর মাধ্যমে এটি ময়মনসিংহ মহানগরের বাকি অংশের সাথে যুক্ত। শম্ভুগঞ্জ ময়মনসিংহ থেকে কিশোরগঞ্জ,শেরপুর,নেত্রকোণা,সিলেট ও চট্টগ্রাম যাতায়াতের প্রধান সড়কের সংযোগস্থলে অবস্থিত।

 ইতিহাস 
১৯১৫ সালে চর কালিবাড়ি ও কেওয়াটখালী এলাকায় ব্রহ্মপুত্র নদের ওপর রেলওয়ে সেতু নির্মিত হয়, যা ময়মনসিংহকে মোহনগঞ্জ, জারিয়া-ঝাঞ্জাইল এবং ভৈরবের সাথে যুক্ত করে। এই সেতু ও রেলপথ নির্মিত হওয়ার সময়ে শম্ভুগঞ্জ বাজারে একটি রেল স্টেশন স্থাপিত হয়। ১৯৩৩ সালে শিল্পাচার্য জয়নুল আবেদিন কেওয়াটখালী-শম্ভুগঞ্জ রেল সেতুকে কেন্দ্র করে “রেল ব্রিজ” শিরোনামে দুইটি চিত্র আঁকেন, যা জয়নুল আবেদিন সংগ্রহশালায় সংরক্ষিত আছে। ১৯৯২ সালের ১ জানুয়ারি পাটগুদাম-চায়নামোড় এলাকায় সড়ক সেতু চলাচলের জন্য খুলে দেওয়া হয়।এই সেতুটির দৈর্ঘ্য ৪৫৫ মিটার। ময়মনসিংহ মহানগরের চায়নামোড়-চরকালিবাড়ী এলাকা থেকে শম্ভুগঞ্জ বাজার প্রায় ২ কিলোমিটার দূরে অবস্থিত। আর মূল শহর থেকে এর দূরত্ব ৪ কিলোমিটার।

 আরও দেখুন 
 শম্ভুগঞ্জ রেলওয়ে স্টেশন

 তথ্যসূত্র 

বিষয়শ্রেণী:বাংলাদেশের শহর 
বিষয়শ্রেণী:ময়মনসিংহ সদর উপজেলা 
বিষয়শ্রেণী:ময়মনসিংহ